35/2020. (XII. 22.) Polgármesteri - Jegyzői utasítás
az Önkormányzat és a Polgármesteri Hivatal Beszerzési Szabályzatáról
Jelen utasítás Budapest Főváros XI. Kerület Újbuda Önkormányzata és Budapest Főváros XI. Kerület Újbudai Polgármesteri Hivatal kiadásainak ésszerűsítése, a költségvetésben jóváhagyott előirányzatok felhasználása átláthatóságának megteremtése, a verseny tisztaságának biztosítása valamint az Önkormányzat tulajdonát képező vagyon növelésének és fenntartásának biztosítása érdekében került megalkotásra.
A szabályzat célja, hogy biztosítsa az önkormányzati források hatékony felhasználását, szabályozza a mindenkor érvényben lévő jogszabályokon keresztül a beszerzési tevékenység egyes szakaszait, valamint egységes eljárási és döntéshozatali rendet alakítson ki.
1. Általános rész
1. Az utasítás hatálya kiterjed a tárgyévi költségvetési rendeletben jóváhagyott, Budapest Főváros XI. Kerület Újbuda Önkormányzata (a továbbiakban: Önkormányzat) és Budapest Főváros XI. Kerület Újbudai Polgármesteri Hivatal (a továbbiakban: Hivatal) azon beszerzési tevékenységeire, melyek az eljárás megindításakor - értékük alapján - nem tartoznak a mindenkor hatályos közbeszerzésekről szóló törvény (a továbbiakban: Kbt.) hatálya alá.
2. Az utasítás hatálya nem terjed ki a közbeszerzésekről szóló törvényben megfogalmazott általános kivételekre és a nemzeti eljárásrend alóli kivételek alapján meghatározott egyedi kivételekre (a továbbiakban: egyedi kivételek).
3. Az 1. pontban meghatározott beszerzési - építési beruházás (beruházás, felújítás), árubeszerzés, szolgáltatás megrendelés - tevékenység (a továbbiakban együtt: beszerzés) magában foglalja a beszerzés
a) műszaki és költségvetési előkészítését,
b) jóváhagyási és engedélyezési eljárásait,
c) lebonyolítási tevékenységét az utó-felülvizsgálat, a jótállási és szavatossági kötelezettségek lezárásáig, illetőleg az ezekből eredő igényjogosultság érvényesítéséig.
4. Az Önkormányzat beszerzési eljárásaiban a Polgármester - e hatáskörében, mint Döntéshozó - jár el.
5. A Hivatal beszerzési eljárásaiban a Jegyző - e hatáskörében, mint Döntéshozó - jár el.
2. A beszerzések előkészítése
6. Az adott költségvetési évre vonatkozó beszerzési igényeket, a beszerzés egészét felölelő műszaki és állapotrögzítő adatokat a Hivatalnak a beszerzés tárgya szerint illetékes szervezeti egységei (a továbbiakban: Előkészítő) gyűjtik és állítják össze.
7. A beszerzési feladatok megvalósítását megkezdeni a költségvetés elfogadását követően, csak az adott évre rendelkezésre álló pénzügyi fedezet birtokában lehet, kivéve, ha az Önkormányzat Képviselő-testülete a beszerzésre előzetesen kötelezettséget vállal.
8. Feltételes beszerzés indítható, ha a Pályáztató támogatásra irányuló igényt nyújtott be vagy fog benyújtani és a Pályáztató a támogatásra irányuló igény el nem fogadását, vagy az igényeltnél kisebb összegben történő elfogadását olyan körülménynek tekinti, amely miatt az eljárást eredménytelenné nyilváníthatja. Feltételes beszerzés esetén a Pályáztató jogosult az eljárást megindító felhívásban megjelölt azon feltételt, amelytől a pályáztatás eredményességét függővé tette, a pályáztatási eljárás eredményeként megkötendő szerződés hatálybalépését felfüggesztő feltételként is kikötni.
3. A beszerzési eljárások fajtái
9. A beszerzés előkészítése magában foglalja a - Kbt-ben meghatározott beszerzési tárgynak becsült (nettó) értékétől függően - belső vagy független hivatalos közbeszerzési tanácsadó, tervező, lebonyolító, szolgáltató, illetőleg a szállító vagy a kivitelező kiválasztását. A Kbt. adott beszerzési tárgyra meghatározott egybeszámított becsült (nettó) értékétől függően - a 8. pontban foglalt kivétellel - az előirányzott beszerzés pályázat vagy közvetlen megrendelés alapján történhet az alábbiak szerint: az előkészítő szervezeti egység vezetőjének döntése alapján, az elfogadott költségvetési sorok terhére
a) pályáztatással folytatható le az előirányzott beszerzés, ha a Kbt. beszerzés tárgya szerinti becsült (nettó) értéke nem éri el a közbeszerzési eljárásrend mindenkori értékhatárát és nem tartozik a Kbt. szerinti általános kivételekhez, továbbá az 1. mellékletben felsorolt egyedi kivételekhez,
b) az Újbuda Önkormányzata költségvetési gazdálkodási szabályzatáról szóló polgármesteri utasításban és a Polgármesteri Hivatal költségvetési gazdálkodási szabályzatáról szóló jegyzői utasításokban meghatározott eljárásrendet alkalmazva szerződéssel egy ajánlatkérés útján kötelezettségvállalás tehető a beszerzésre, ha a Kbt. beszerzés tárgya szerinti becsült (nettó) értéke nem haladja meg építési beruházás esetén a 10 millió Ft-ot, illetve árubeszerzés és/vagy szolgáltatás megrendelése esetén az 5 millió Ft-ot, valamint ilyen eljárásrenddel vállalható kötelezettség az úgynevezett 1. mellékletben felsorolt egyedi kivételekre,
c) az Újbuda Önkormányzata költségvetési gazdálkodási szabályzatáról szóló polgármesteri utasításban és a Polgármesteri Hivatal költségvetési gazdálkodási szabályzatáról szóló jegyzői utasításokban meghatározott eljárásrendet alkalmazva közvetlen megrendeléssel egy ajánlatkérés útján kötelezettségvállalás tehető a beszerzésre, ha annak értéke nem haladja meg a bruttó 200 ezer forintot és egybeszámított értéke nem éri el a beszerzés tárgya szerint hatályos közbeszerzési értékhatárt.
d) európai uniós, nemzeti költségvetési és egyéb alapok támogatásával megvalósuló projektek keretében lebonyolítandó beszerzésekre a támogató által előírt feltételek - különösen a környezetvédelmi szempontok és a piaci ár igazolása - teljes körű alkalmazásáról az Előkészítő gondoskodik, vagy - pályáztatási eljárás lebonyolítására történő felkérés esetén - teljes körűen tájékoztatja a Jegyzői Igazgatóság Közbeszerzési Csoportját.
e) igazoltan egyidőben - egy költségvetési év, vagy egy akár éveken átnyúló projekt - felmerülő beszerzési igény esetén a tervezett beszerzést részekre bontani nem lehet a pályáztatás elkerülése céljából.
10. Az Önkormányzat és a Hivatal beszerzése esetén a polgármester és a jegyző együttes írásbeli nyilatkozata szerint a beszerzés tárgyától, illetve értékétől függetlenül közvetlen megrendeléssel, vagy szerződéssel egy ajánlatkérés útján, kötelezettségvállalás tehető a beszerzésre,
a) amennyiben a beszerzést halaszthatatlan kár- illetve veszélyelhárítás, vagy a működés folyamatos ellátásának biztosítása indokolja valamint
b) amennyiben a beszerzés tárgyának ellenértéke adott időpontra aktualizálva olyan, a piaci árhoz viszonyítva jelentős kedvezményt tartalmaz, amely értékelhető közpénz megtakarítást eredményezne.
c) a témáért felelős döntéshozó írásbeli nyilatkozata szerint a beszerzés tárgyától és értékétől függetlenül a regisztrációs eljárás elhagyásával, legalább öt gazdasági szereplő pályázattételre történő felkérésével zártkörű meghívásos pályáztatás útján indítható kötelezettségvállalás a beszerzésre, ha azt sürgősség indokolja, mely sürgősség nem eredhet Pályáztató hibájából.
Ezen esetekben a - kötelezettségvállalás mellékletét képező - írásbeli nyilatkozat dokumentálási kötelezettsége az Előkészítőt terheli.
4. A pályáztatás rendje - A regisztrációs eljárás
11. A pályáztatási eljárásban (a továbbiakban: pályázat) a Jegyzői Igazgatóság Közbeszerzési Csoportja jár el. Ennek során köteles valamennyi regisztrált potenciális pályázónak, de egyidejűleg legalább öt, különösen indokolt esetben kevesebb pályázónak írásbeli pályázati felhívást küldeni.
12. A pályáztatási eljárás első szakasza a regisztrációs eljárás. A regisztrációs eljárásban a Közbeszerzési Csoport az Újbuda honlapon köteles a 2. melléklet szerinti, a pályázat főbb elemeit tartalmazó Összefoglalót közzétenni. Az összefoglalót az előkészítő szervezeti egység tölti ki. A közzétételtől számítva a beszerzés tárgya alapján 10. munkanapig, indokolt esetben 5. munkanapig, a regisztrációs időszak alatt részvételi szándékát a Pályázónak jeleznie kell. A regisztrációs eljárásban jelentkező valamennyi Pályázónak kell - a Közbeszerzés Csoport által - egyidejűleg az írásbeli pályázati felhívást, valamint adott esetben pályázati, illetve műszaki dokumentációt elektronikus úton küldeni.
13. Amennyiben a regisztrációs eljárás során nem jelentkezik legalább öt potenciális Pályázó az előkészítő szervezeti egység által megjelölt további potenciális Pályázó(k)nak is meg kell küldeni a felhívást, úgy, hogy a pályázati eljárásban legalább öt pályázattételre felkért gazdasági szereplő legyen. Ebben az esetben a regisztrációs eljáráson felül pályázattételre meghívott potenciális pályázók kiválasztási szempontjait írásban indokolni kell, különösen:
a) milyen indokok alapján került meghatározásra a pályázatra felhívottak száma, ha a legalább öt pályázó meghívása nem biztosítható,
b) milyen indokok alapján választották részint a már korábbi munkája alapján megismert vállalkozás(oka)t, részint az új vállalkozásokat.
14. A regisztrációs eljárás második szakasza a Pályázati felhívás Pályázók részére történő kiküldése. A pályázati felhívásnak legalább a következőket kell tartalmaznia:
a) a pályáztató nevét, címét, telefon- és telefaxszámát, valamint e-mail címét,
b) a beszerzés tárgyát, mennyiségét, a beszerzés műszaki leírását, a minőségi követelményeket, teljesítménykövetelményeket,
c) a szerződés időtartamát vagy a teljesítés határidejét,
d) a teljesítés helyét,
e) az ellenszolgáltatás teljesítésének feltételeit,
f) a pályázatok bírálati szempontját; amennyiben nemcsak az ár a bírálati szempont, akkor az ár súlyszámának minimum 75%-osnak kell lennie,
g) a pályázattételi határidőt,
h) a pályázat benyújtásának címét,
i), a pályázatok felbontásának helyét és idejét,
j) a szerződést biztosító mellékkötelezettségek tételes felsorolását,
k) a szerződéskötés tervezett időpontját,
l) a pályázati felhívás feladásának, illetőleg megküldésének napját.
15. A pályázatokat írásban és zártan a pályázati felhívásban megadott címre közvetlenül vagy postai úton kell benyújtani a pályázattételi határidő lejártáig.
A pályázattételi határidőt úgy kell meghatározni, hogy elegendő időtartam álljon rendelkezésre a pályázók pályázatának - egyenlő eséllyel történő - elkészítéséhez és benyújtásához.
A beszerzés tárgyára vonatkozó beszerzési műszaki leírást a közösségi joggal összeegyeztethető kötelező műszaki szabályok sérelme nélkül kell meghatározni.
16. A pályázaton pályázóként csak bejegyzett, székhellyel rendelkező, - a Kbt. vonatkozó jogszabályhelye szerinti - nemzeti elbánásra jogosult természetes személy, jogi személy, jogi személyiség nélküli gazdasági társaság vagy személyes joga szerint jogképes szervezet vehet részt, aki megfelel a szakmai, jogszabályi előírásoknak és a pályáztatási feltételeknek. A pályázók által a pályázattal kapcsolatban megküldött kérdéseket és az arra vonatkozó - adott esetben az Előkészítő által elkészített - válaszokat a Közbeszerzési Csoport küldi meg minden egyes pályázónak, amennyiben a kérdést a pályázattételi határidő előtt ésszerű időben (pályázattételi határidőt megelőző két munkanap) teszik fel.
17. A pályázatokat tartalmazó iratok felbontását a pályázattételi felhívásban megadott helyen és időpontban kell megkezdeni. A pályázatok felbontásánál a pályáztató, a pályázó(k), illetőleg képviselői lehetnek jelen. A pályázatok felbontásakor ismertetni kell a pályázó(k) nevét, címét (székhelyét, lakóhelyét), valamint azokat a főbb, számszerűsíthető adatokat, amelyek a bírálati szempont alapján értékelésre kerülnek. A pályázatok bontásáról és ismertetéséről a Közbeszerzési Csoportnak jegyzőkönyvet kell készítenie.
18. A pályázatok elbírálása során az Előkészítő értékelő anyagot készít a beérkezett pályázat(ok) megítéléséhez, a pályázati felhívásban és a kapcsolódó dokumentációban kért - az összehasonlíthatóság alapjául szolgáló - adatok, tények alapján. Az értékelő jogosult az értékelési szempontok (elsődlegesen az ár) alapján sorrendbe állított pályázatok közül csak az első három pályázat részletes vizsgálatát elvégezni, szükség esetén felvilágosítást, indoklást, hiánypótlást kérni, érvénytelenséget megállapítani.
19. Ebben az értékelő anyagban ki kell térni arra is, hogy tapasztalta-e jelét a tisztességes verseny szabályait sértő magatartásnak. (4. melléklet.)
20. A pályázat eredményéről és a nyertes pályázó személyéről a Döntéshozó dönt az értékelő anyag alapján. Amennyiben tapasztalt tisztességes verseny szabályait sértő magatartást azt jelezni kell a Döntéshozónak, aki gondoskodik a szükséges bejelentés vagy panasz megtételéről.
21. A pályázat eredményéről vagy eredménytelenségéről az Előkészítő vagy a Közbeszerzési Csoport a döntést követő öt napon belül köteles elektronikus formában az összes pályázatot benyújtó pályázót tájékoztatni. Az eljárás eredményéről szóló tájékoztatásban a pályázat nyertese mellett az eljárás 2. és 3. helyezettjét is megjelölheti Pályáztató, hogy a szerződés aláírásának meghiúsulása esetén a következő helyezettel tudjon új pályázat kiírása nélkül szerződést kötni.
22. A pályáztatás folyamán az eljárásban Pályáztatói oldalról az előkészítésben, vagy az értékelésben, vagy a döntésben részt vevő személyeknek az 3. melléklet szerinti Összeférhetetlenségi és titoktartási nyilatkozatot kell kitölteniük.
5. A szerződéskötés
23. Az eredményes beszerzési eljárás - jelen utasítás 9. c) pontjában foglalt kivételtől eltekintve - szerződéskötéssel zárul. A beszerzési eljárás nyertesével a szerződés a kötelezettségvállalás rendje és az Újbuda Önkormányzata költségvetési gazdálkodási szabályzatáról szóló polgármesteri utasításban és a Polgármesteri Hivatal költségvetési gazdálkodási szabályzatáról szóló jegyzői utasításokban foglaltak szerint kizárólag írásban köthető meg, a pályázati felhívás, a dokumentáció és a pályázat tartalmának megfelelően.
6. Egyéb rendelkezések
24. A jelen szabályzat figyelembevételével megkötésre kerülő szerződésekben - ahol a beszerzés tárgyára vonatkoztatva értelmezhető - az Előkészítő köteles szerződést biztosító mellékkötelmek vállalását előírni.
25. Amennyiben a beszerzés építési beruházásra irányul, az építési vállalkozási szerződésben rögzíteni kell az építőipari kivitelezési tevékenységről szóló jogszabályban felsorolt kötelező tartalmi elemeket, továbbá
a) a kivitelezőnek az építési műszaki ellenőri, valamint a felelős műszaki vezetői szakmagyakorlási jogosultság részletes szabályairól szóló jogszabálynak megfelelő felelős műszaki vezetője adatait,
b) a tervezőnek és/vagy a kivitelezőnek az építési munkahelyen és az építési folyamatok során megvalósítandó minimális munkavédelmi követelményekről szóló jogszabály szerinti biztonsági és egészségvédelmi koordinátora adatait és
c) a megrendelőnek az építési műszaki ellenőri, valamint a felelős műszaki vezetői szakmagyakorlási jogosultság részletes szabályairól szóló jogszabálynak megfelelő felelős műszaki ellenőre adatait; a műszaki ellenőrnek a kivitelezés során figyelembe kell vennie az Előkészítő - és adott esetben az üzemeltető - észrevételeit,
d) azt, hogy a beruházás során csak a hatályos jogszabályokban és rendeletekben előírt minősítéssel rendelkező anyagok, szerelvények stb. használhatók fel, melyeket kivitelező igazol és szavatol.
26. Árubeszerzés, szolgáltatás-megrendelés esetén a mennyiségi és minőségi átadás-átvételi eljárás lefolytatása a teljesítés helyén és idején, az Előkészítő által kiállított jegyzőkönyv felvételével - adott esetben az üzemeltető bevonásával -, vagy a teljesítés igazolásával valósul meg.
Építési beruházás esetén a Vállalkozó köteles az átadás-átvételi eljárás során a szerződés műszaki teljesítése elbírálásához, valamint az esetleges üzemeltetéséhez szükséges dokumentációt Előkészítőnek átadni.
27. Az építési beruházás akkor tekinthető teljesítettnek, ha az ebben a pontban foglaltak együttesen fennállnak és azokat a műszaki ellenőr és/vagy a Beszerző műszaki átadás-átvételi jegyzőkönyv felvételével igazolja:
a) a beruházás a Beszerző által jóváhagyott dokumentáció alapján, I. osztályú minőségben, hiány- és hibamentesen, rendeltetésszerű használatra alkalmas állapotban elkészült,
b) a szerződéssel érintett berendezési, felszerelési tárgyak helyszínre szállítása, felszerelése megtörtént,
c) amennyiben értelmezhető, a technológiai egységek, berendezések mérése, nyomáspróbája, próbaüzeme és a szakhatóság(ok) felülvizsgálata jegyzőkönyvvel dokumentáltan sikeresen lezárult,
d) amennyiben szükséges a kezelőszemélyzet betanítása jegyzőkönyvvel igazoltan megtörtént,
e) a vállalkozás tárgyát képező feladat teljes átadási dokumentációja rendelkezésre áll, a megvalósulási terven felül a gépek, berendezések - magyar nyelvű - gépkönyveit, garancialeveleit, a nyilatkozatot, melyben Vállalkozó igazolja és szavatolja a hatályos szabvány szerint előírt minősítéssel rendelkező anyagok és felszerelések felhasználását, valamint a nyomáspróba és a mérések, továbbá a próbaüzem jegyzőkönyveit a Vállalkozó jegyzék szerint átadja,
f) amennyiben a szerződésben meghatározásra került, az abban rögzített feltételeknek megfelelő teljesítési és/vagy jóteljesítési biztosítékot a Vállalkozó átadja, illetve teljesíti.
7. Záró rendelkezések
28. Ez a normatív utasítás 2021. január 1-jén lép hatályba.
29. Az utasítás rendelkezéseit a közbeszerzési törvény értékhatárainak és az egyedi kivételeknek a figyelembevételével kell alkalmazni.
30.
Budapest, 2020. december 21.
 dr. László Imre
polgármester	 Vargáné dr. Kremzner Zsuzsanna
jegyző	
1. melléklet a 35/2020. (XII. 22.) Polgármesteri - Jegyzői utasításhoz
Egyedi kivételi lista (egyes esetekben a közös közbeszerzési szószedet - CPV kód - feltüntetésével)
E Szabályzatot nem kell alkalmazni
a) a gyermekek védelméről és a gyámügyi igazgatásról szóló törvény alapján gyermekotthonban, illetve lakásotthonban elhelyezett gyermekek teljes ellátása, illetve utógondozói ellátásban részesülők, valamint a szociális igazgatásról és szociális ellátásokról szóló 1993. évi III. törvény 59-85/A. §-ában szabályozott szociális szolgáltatások körében ellátottak teljes ellátására szolgáló árubeszerzés és szolgáltatás megrendelése vonatkozásában;
b) az alábbi szállodai és éttermi szolgáltatásokra, könyvtárkezelési szolgáltatásokra, a pihenés, kultúra és sport területén nyújtott szolgáltatásokra, valamint a jogi szolgáltatásokra:
92300000-4 Szórakoztatási szolgáltatások
92310000-7 Művészeti és irodalmi alkotási és értelmezési szolgáltatások
92311000-4 Műalkotás
92312000-1 Művészeti szolgáltatások
92312130-1 Együttes szórakoztató szolgáltatása
92312140-4 Zenekar szórakoztató szolgáltatása
92312210-6 Szerzők által nyújtott szolgáltatások
92312230-2 Szobrászok által nyújtott szolgáltatások
92312250-8 Egyéni művészek által nyújtott szolgáltatások
92312200-3 Szerzők, zeneszerzők, szobrászok, mutatványosok és egyéb egyéni művészek által nyújtott szolgáltatások
92340000-6 Tánc- és előadó-művészeti szolgáltatások
92370000-5 Hangtechnikusi szolgáltatások
92521200-1 Kiállítási tárgyak és leletek megőrzésével kapcsolatos szolgáltatások
92521210-4 Kiállítási tárgyak megőrzésével kapcsolatos szolgáltatások
92521220-7 Leletek megőrzésével kapcsolatos szolgáltatások
92522000-6 Emlékművek és műemlékek megőrzésével kapcsolatos szolgáltatások
92522100-7 Emlékművek megőrzésével kapcsolatos szolgáltatások
92522200-8 Műemlékek megőrzésével kapcsolatos szolgáltatások
92621000-0 Sportesemény-támogatási szolgáltatások
55100000-1 Szállodaipari szolgáltatások
55110000-4 Szállodai szállásszolgáltatás
55120000-7 Szállodai találkozókkal és konferenciákkal kapcsolatos szolgáltatások
55130000-0 Egyéb szállodaipari szolgáltatások
79625000-1 Egészségügyi személyzettel való ellátási szolgáltatások
85100000-0 Egészségügyi szolgáltatások
79100000-5 Jogi szolgáltatások
79110000-8 Jogi tanácsadási és képviseleti szolgáltatások
79111000-5 Jogi tanácsadási szolgáltatások
79112000-2 Jogi képviseleti szolgáltatások
79130000-4 Jogi dokumentációs és hitelesítési szolgáltatások
79132000-8 Hitelesítési szolgáltatások
79132100-9 Elektronikusaláírás-hitelesítési szolgáltatások
75231100-5 Bíróságokkal kapcsolatos közigazgatási szolgáltatások
75100000-7 Közigazgatási szolgáltatások
75110000-0 Általános közszolgáltatás
75111000-7 Végrehajtói és törvényhozói szolgáltatások
75111100-8 Végrehajtói szolgáltatások
75111200-9 Törvényhozói szolgáltatások
75210000-1 Külügyekkel kapcsolatos és egyéb szolgáltatások
75211000-8 Külügyekkel kapcsolatos szolgáltatások
75211100-9 Diplomáciai szolgáltatások
75211110-2 Konzuli szolgáltatások
75211300-1 Külföldi katonai segítséggel kapcsolatos szolgáltatások
75220000-4 Honvédelmi szolgáltatások
75221000-1 Katonai védelmi szolgáltatások
75222000-8 Polgári védelmi szolgáltatások
75230000-7 Igazságügyi szolgáltatások
75231000-4 Bírói szolgáltatások
75231210-9 Büntetés-végrehajtási szolgáltatások
75231220-2 Rabkísérési szolgáltatások
75231230-5 Büntetés-végrehajtási intézmények szolgáltatásai
75240000-0 Közbiztonsággal és közrenddel kapcsolatos szolgáltatások
75241000-7 Közbiztonsággal kapcsolatos szolgáltatások
75241100-8 Rendőrségi szolgáltatások
75242000-4 Közrenddel kapcsolatos szolgáltatások
75242100-5 Közrendfenntartási szolgáltatások
75242110-8 Bírósági végrehajtói szolgáltatások
75250000-3 Tűzoltási és mentési szolgáltatások
75251000-0 Tűzoltó szolgáltatások
75252000-7 Mentési szolgáltatások
85312320-8 Tanácsadási szolgáltatások
75200000-8 Közösségi szolgáltatások nyújtása
75231200-6 Bűnözők szabadságvesztésével és rehabilitációjával kapcsolatos szolgáltatások
75231240-8 Felfüggesztett szabadságvesztéssel kapcsolatos szolgáltatások
79611000-0 Munkaerő-közvetítői szolgáltatások
79622000-0 Háztartási kisegítő személyzettel való ellátási szolgáltatások
85321000-5 Közigazgatási szociális szolgáltatások
85322000-2 Közösségi cselekvési program
75000000-6 Közigazgatási, honvédelmi és társadalombiztosítási szolgáltatások
75310000-2 Segélyekkel, támogatásokkal és juttatásokkal kapcsolatos szolgáltatások
75311000-9 Betegségi pótlék
75312000-6 Anyasági pótlék
75313000-3 Mozgássérült-pótlék
75313100-4 Ideiglenes munkaképtelenségi pótlék
75314000-0 Munkanélküli segély
75320000-5 Közalkalmazottak nyugdíj-biztosítási programja
75330000-8 Családi pótlék
75340000-1 Gyermekek után járó pótlék
75300000-9 Kötelező társadalombiztosításhoz kötődő szolgáltatások
c) felelős akkreditált közbeszerzési szaktanácsadói tevékenység igénybevételére;
d) a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 3. § 5., 7. és 9. pontja, valamint szükség- vagy veszélyhelyzet esetén az állatok járványos megbetegedése, a súlyos ipari vagy közlekedési baleset okozta kár, vízkár, illetve vízminőségi kár közvetlen megelőzése, elhárítása, védekezési készültség vagy az azt közvetlenül követő helyreállítás érdekében történő beszerzésre;
e) a hitelintézetekről és a pénzügyi vállalkozásokról szóló törvény szerinti pénzforgalmi szolgáltatás igénybevételére;
f) az alábbi, az épített környezet alakításáról és védelméről szóló törvény szerinti épületre vonatkozó építészeti-műszaki tervezési szolgáltatás, belsőépítészeti tervezési szolgáltatás, településtervezési vagy tájrendezési tervezési szolgáltatás megrendelésére - az ezekhez kapcsolódó szakági tervezési tevékenységekre kizárólag akkor, ha annak megrendelésére építészeti, belsőépítészeti, településtervezési vagy tájrendezési tervezéssel együttesen, ugyanazon tervezett építési beruházás tekintetében kerül sor:
71410000-5 Várostervezési szolgáltatások
71420000-8 Tájrendezési szolgáltatások
71220000-6 Építészeti tervezési szolgáltatások
71222000-0 Szabadtéri területekkel kapcsolatos építészeti szolgáltatások
71240000-2 Építészeti, mérnöki és tervezési szolgáltatások;
g) az alábbi beruházás előkészítő, tervezési és ellenőrző szolgáltatások:
71241000-9 Megvalósíthatósági tanulmány, tanácsadó szolgáltatás, elemzés
71242000-6 Projekt- és tervelőkészítés, költségbecslés
71244000-0 Költségszámítás, költségfelügyelet
71246000-4 Építkezéshez szükséges mennyiségek meghatározása és jegyzékbe vétele
71247000-1 Építési munka felügyelete
71320000-7 Mérnöki tervezési szolgáltatások
71327000-6 Teherhordó szerkezetekkel kapcsolatos tervezési szolgáltatások
71334000-8 Gépészeti és villamos tervezési szolgáltatások
71356400-2 Műszaki tervezési szolgáltatások
71245000-7 Jóváhagyási és kiviteli tervek, specifikációk
71631000-0 Műszaki ellenőri szolgáltatások
71631300-3 Épületekkel kapcsolatos műszaki ellenőri szolgáltatások
71631400-4 Gépészeti szerkezetekkel kapcsolatos műszaki ellenőri szolgáltatások
71356100-9 Műszaki ellenőrző szolgáltatások
79415200-8 Tervezési tanácsadó szolgáltatások
79419000-4 Értékelési tanácsadó szolgáltatások;
h) a védett munkahelyen, megváltozott munkaképességű személyek által előállított áruk, vagy teljesített szolgáltatások beszerzésére;
i) 79311000-7 Felmérési, közvélemény-kutatási szolgáltatások;
j) 79416000-3 Public relations szolgáltatások,
79340000-9 Hirdetési és marketingszolgáltatások;
k) 79952000-2 Rendezvényszervezési szolgáltatások és egyéb, speciális kivételek rendezvényszervezés esetén:
ka) színpadtechnika beszerzése,
kb) könyvajándék beszerzése,
kc) oklevelek készítése, keretezése, sportolói érmek, serlegek készítése,
kd) sporteszközök bérlése, vásárlása,
ke) oklevelek nyomdai gyártás, grafikai tervezés,
kf) oklevéltartó mappák gyártása, díszpolgári éremtokok gyártása,
kg) rendezvényekhez pólók gyártása,
kh) molinók gyártása,
ki) eseti rendezvényekre történő buszbérlés.
2. melléklet a 35/2020. (XII. 22.) Polgármesteri - Jegyzői utasításhoz
3. melléklet a 35/2020. (XII. 22.) Polgármesteri - Jegyzői utasításhoz
4. melléklet a 35/2020. (XII. 22.) Polgármesteri - Jegyzői utasításhoz

TARTALOMJEGYZÉK
A tartalomjegyzék megjelenítéséhez kattintson a szürke hátterű szövegrészen jobb egér gombbal és válassza ki a Mező frissítése menüpontot.